**HUV 6.A 3.2.2021**

**SLOVENSKÁ HUDBA**

Slovenská hudba je významnou súčasťou [slovenského umenia](https://sk.wikipedia.org/wiki/Slovensk%C3%A9_umenie) a [slovenskej kultúry](https://sk.wikipedia.org/wiki/Slovensk%C3%A1_kult%C3%BAra) vôbec. Zahrňuje podobne ako ostatné hudby v rámci európskej kultúry, [ľudovú hudbu](https://sk.wikipedia.org/wiki/%C4%BDudov%C3%A1_hudba) najširších vrstiev a umelú hudbu. Je predmetom výskumu v rámci radu najmä [hudobnohistorických disciplín](https://sk.wikipedia.org/wiki/Hudobn%C3%A1_hist%C3%B3ria).

Slovenská ľudová hudba vytvorila v rámci slovanskej hudby jednu z najorginálnejších a najcennejších vetiev a ovplyvňovala aj [folklór](https://sk.wikipedia.org/wiki/Folkl%C3%B3r) susedných národov.

rod slovenskej populárnej hudby sa priamo viaže k temperamentnému latinsko-americkému tancu tango. V tých časoch vládol práve tento tanec tanečným podnikom a skladatelia do jeho podoby komponovali pesničky, ktoré mali potenciál stať sa z dnešného pohľadu hitmi.

Za úplne prvé nahrávky slovenskej populárnej hudby sa považujú skladby Dita a Nepovedz dievčatko nikomu, ktoré v roku 1934 naspieval operný spevák Štefan Hoza a ktoré vyšli spolu aj na singli.

Čoskoro nastúpila éra pôvodných operiet, ktoré nadväzovali na tradíciu viedenskej či budapeštianskej scény. Zrodili sa prvé dve nespochybniteľné hviezdy slovenskej populárnej hudby – skladateľ Gejza Dusík a predovšetkým spevák František Krištof Veselý, ktorého nám začiatkom tretieho tisícročia nádherným spôsobom pripomenul Milan Lasica s orchestrom Bratislava Hot Serenaders.